dioderekkedetektor
Store norske leksikon,Realfag,Kjemi,Analytisk kjemi,Spektroskopi
Dioderekkedetektor er en lysmåler som brukes i kjemisk analyse. Den kan måle alle bølgelengder av UV- og synlig lys på én gang. Det er en rask detektor og brukes derfor mye til HPLC.
Tradisjonelle HPLC-detektorer Tidligere ble det benytta en type detektor som ble stilt inn på én bestemt bølgelengde. Dermed kunne detektoren bare registere de prøvestoffene som absorberte akkurat den bølgelengda av lys som detektoren var innstilt på. Tradisjonelle detektorer har stor følsomhet og er relativt billige, og brukes derfor i en viss grad fremdeles, selv om de gir lite informasjon om prøven.En videreutvikling av den klassiske HPLC-detektoren kunne skanne gjennom hele lysspekteret og registrere hvor mye lys som var absorbert for hver enkelt bølgelengde, men dette tok tid og ofte ødela resten av analysen, så analysen måtte gjentas for hver enkelt prøvekomponent. Dioderekkedektorens fordeler og ulemper En dioderekkedetektor kan registere lysabsorpsjonen til alle bølgelengder gjennom hele analysen. Dermed kan prøveforbindelser som absorberer forskjellige bølgelengder analyseres sammen, og det er mye større mulighet for å oppdage uventa prøveforbindelser.Ulempene med dioderekkedetektoren er at den er mindre følsom enn den tradisjonelle detektoren som målte lysabsorpsjon av bare ei bølgelengde av ganga. En dioderekkedetektor koster også mye mer enn en tradisjonell HPLC-detektor. Les mer i Store norske leksikon spektroskopi UV-spektroskopi HPLC kjemisk analyse